**Peter Bosz**, nado o 21 de novembro de 1963 en Apeldoorn, é un ex xogador e adestrador de fútbol dos Países Baixos, desde xullo de 2016 é o adestrador do AFC Ajax.

Traxectoria
-----------

Bosz (dereita) e Ruud Gullit co equipo nacional holandés en 1988.
Centrocampista de éxito, Bosz comezou a súa carreira profesional c Vitesse en 1981 e logo dunha cesión en 1984 ao AGOVV Apeldoorn, entón afeccionado, volveu ao fútbol profesional co RKC Waalwijk (1985-1988) para pasar despois ao fútbol francés co SC Toulon (1988-1991) tras do que volveu aos Países Baixos para xogar durante seis tempadas co Feyenoord (1991-1996). En 1996 fichou polo equipo xaponés JEF United Ichihara (1996–97), ao que lle seguiu o club alemán Hansa Rostock (1997–98) e o holandés NAC Breda (1998–99). Retirouse no termo do ano 1999 após un segundo período con JEF United Ichihara.

Bosz en 1988
### Adestrador

O seu primeiro club como adestrador foi o AGOVV Apeldoorn (2000-2002) co que logrou en 2002 o campionato de afeccionados. Comezou no fútbol profesional en 2002 como adestrador do De Graafschap (2002–2003), o equipo rematou o último e baixou á segunda división. O seu seguinte equipo foi o Heracles Almelo (2004–2006), na primeira tempada quedou primeiro da segunda división e logrou o pase á máxima categoría na seguinte tempada asegurou a súa permanencia ao rematar no 13º lugar.

En xullo de 2006 aceptou unha oferta como director técnico do Feyenoord, e así foi responsable das fichaxes (entre outros) de Giovanni van Bronckhorst, Roy Makaay, Tim de Cler, Kevin Hofland e Denny Landzaat. Deixou o posto o 14 de xaneiro de 2009 pola súa oposición ao despedimento do primeiro adestrador Gertjan Verbeek.

No verán de 2010 volveu ao Heracles Almelo, ao substituír a Verbeek que fichara polo AZ Alkmaar. O equipo finalizou oitavo na liga, asegurándose a súa participación na rolda de cualificación para a competición europea, onde o eliminou o FC Groningen e o Heracles acabou 12º nas tempadas 2011–12 e 2012–13. Deixou o club en 2013.

#### Vitesse

O 19 de xuño de 2013 Bosz converteuse en adestrador do Vitesse, asinando un contrato de dous anos, acompañouno como segundo Hendrie Krüzen procedente tamén do Heracles. En novembro de 2013 o Vitesse era primeiro da liga por primeira volta desde 2006, e a metade da tempada mantiña a posición, non obstante o equipo rematou na sexta praza.

A tempada seguinte Bosz estendeu o seu contrato ata 2016 e xunto co director técnico Mohammed Allach desenvolveu un plan plurianual, no que lle outorgaba á canteira do Vitesse un papel fundamental, así como ao desenvolvemento do ataque. Na tempada 2014–15 o Vitesse rematou quinto cualificándose para a rolda de clasificación europea. Derrotou ao PEC Zwolle na semifinal e ao SC Heerenveen na final, asegurándose a súa participación na terceira rolda da UEFA Europa League 2015-16. Cando Bosz deixou o equipo, no inverno da tempada 2015–16, o Vitesse era quinto.

#### AFC Ajax

Tras unha breve estada en Israel, dirixindo o Maccabi Tel Aviv de xaneiro a maio de 2016, firmou polo AFC Ajax por tres anos. No seu primeiro partido de competición o 27 de xullo o seu equipo empatou 1–1 contra o PAOK na terceira rolda de cualificación para a Liga de Campións, e no seguinte partido perdeu 5–2 contra o FC Rostov.

Notas
-----

1. ↑  "1999Jリーグ ディビジョン1". so-net.ne.jp. Arquivado dende o orixinal o 06 de agosto de 2011. Consultado o 22 de xaneiro de 2012.
2. ↑  "Manager Bosz 'blij dat nieuw Feyenoord vorm krijgt' / Ook Makaay en Hofland bij nieuwkomers in Kuip". *Trouw*. 3 de setembro de 2007.
3. ↑  *Seizoengids 2010/2011*. Voetbal International. p. 108.
4. ↑  Peter Bosz appointed Ajax manager on three-year deal, Sky News, 25 de maio de 2016
5. ↑  "Ajax hire Peter Bosz to replace the departing Frank de Boer". ESPN. 24 de maio de 2016.
6. ↑  ""Ajax 1-1 PAOK"". UEFA.com. 27 de xullo de 2016.
7. ↑  "Four-time European champions Ajax missed out on a place in the Champions League group stage after losing 4-1 to Rostov". BBC Sports. 24 de agosto de 2016.

|  |  |
| --- | --- |
| Control de autoridades | 
* Wd: Q1029982
* Munzinger: 01000009546
* BDFutbol: 98503
* EUfootballInfo: 2403
* FootballDatabase: 15897
* L'Équipe: 10109
* NFT: 14911
* SoccerBaseMgr: 2638
* Soccerway: 137189
* Thefinalball: 55102
* Transfermarkt: 4708
* Worldfootball: peter-bosz

 |